ประกาศนายทะเบียนประจำจังหวัดสุรินทร์ประกาศนายทะเบียนประจำจังหวัดสุรินทร์เรื่องมอบหมายอำนาจหน้าที่ของนายทะเบียนประจำจังหวัดสุรินทร์ให้ข้าราชการสำนักงานขนส่งจังหวัดสุรินทร์กระทำการแทนพ.ศ. ๒๕๕๘ ตามประกาศใช้พระราชบัญญัติการขนส่งทางบก (ฉบับที่ ๑๒) พ.ศ. ๒๕๕๗ให้นายทะเบียนประจำจังหวัดสามารถมอบหมายอำนาจหน้าที่ให้ข้าราชการในสังกัดสำนักงานขนส่งจังหวัดสุรินทร์กระทำการแทนได้(มาตรา ๖ วรรคสี่) มีผลบังคับใช้ตั้งแต่วันที่ ๒๓ มีนาคม ๒๕๕๘ เป็นต้นไป นั้นดังนั้นเพื่อให้การมอบหมายอำนาจหน้าที่ของนายทะเบียนประจำจังหวัดสุรินทร์เป็นไปด้วยความเรียบร้อยและเป็นไปในแนวทางเดียวกัน อาศัยอำนาจตามความในมาตรา ๖ วรรคสี่แห่งพระราชบัญญัติการขนส่งทางบก (ฉบับที่ ๑๒) พ.ศ. ๒๕๕๗นายทะเบียนประจำจังหวัดสุรินทร์จึงมอบหมายอำนาจหน้าที่ของนายทะเบียนประจำจังหวัดสุรินทร์ให้ข้าราชการสำนักงานขนส่งจังหวัดสุรินทร์ กระทำการแทน ดังต่อไปนี้ข้อ ๑ ประกาศนี้เรียกว่า ประกาศนายทะเบียนประจำจังหวัดสุรินทร์ เรื่องมอบหมายอำนาจหน้าที่ของนายทะเบียนประจำจังหวัดให้ข้าราชสำนักงานขนส่งจังหวัดสุรินทร์กระทำการแทน พ.ศ. ๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกหนังสือกรมการขนส่งทางบกที่ คค ๐๓๐๘/ว ๓๐ ลงวันที่ ๒๐ พฤษภาคม ๒๕๓๙ เรื่องการลงนามกำกับรอบตราลายมือชื่อนายทะเบียนประจำจังหวัดข้อ ๔ ให้หัวหน้ากลุ่มวิชาการขนส่งเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ของนายทะเบียนประจำจังหวัดสุรินทร์ดังนี้(๑) การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบ ดังนี้(ก) การบรรจุรถ(ข) การเปลี่ยนรถ(ค) การถอนรถ(๒) การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบ ดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด(๓) การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบกระทำการ ดังนี้(ก) ใช้รถผิดประเภทเป็นการชั่วคราวตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราวตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียนตามมาตรา ๓๙/๑ แห่งพระราชบัญญัติการขนส่งทางบกพ.ศ. ๒๕๒๒(๔) การอนุญาตให้ผู้ได้รับใบอนุญาตประกอบการขนส่งไม่ประจำทาง และการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบใช้รถผิดประเภทเป็นการชั่วคราวตามมาตรา๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒(๕) การสั่งผู้ได้รับใบอนุญาตประกอบการขนส่งกระทำการ ดังต่อไปนี้(ก) สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบเปลี่ยนแปลงเส้นทางการเดินรถเวลาและจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคล ซึ่งมีท้องที่ทำการภายในเขตจังหวัดที่รับผิดชอบส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒(๖) การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง(๗)การเรียกผู้ได้รับใบอนุญาตประกอบการขนส่งประจำทางซึ่งเส้นทางที่ทำการขนส่งภายในเขตจังหวัดที่รับผิดชอบผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบหรือผู้จัดการ และพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริงตามมาตรา๔๙ (๓) แห่งพระราชบัญญัติการขนส่งทางบก พ.ศ. ๒๕๒๒ข้อ ๕ ให้นักวิชาการขนส่งในกลุ่มวิชาการขนส่งเป็นผู้กระทำการแทนในส่วนที่เกี่ยวกับมอบอำนาจหน้าที่ในข้อ (๑) (ก) (ข) (ค) และข้อ (๒) (ฉ) (ช) (ซ)(ฌ)ข้อ ๖ ให้หัวหน้าฝ่ายทะเบียนรถเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ของนายทะเบียนประจำจังหวัดสุรินทร์ดังนี้(๑) การดำเนินการทางทะเบียนและภาษีรถ ดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ) การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญ ตามมาตรา ๗๘ แห่งพระราชบัญญัติการขนส่งทางบก พ.ศ.๒๕๒๒(ฉ) การแจ้งเลิกใช้รถตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒(ช) การแจ้งเลิกใช้รถตามมาตรา ๘๙ แห่งพระราชบัญญัติการขนส่งทางบกพ.ศ. ๒๕๒๒(ซ)การดำเนินการเกี่ยวกับการขอรับแผ่นป้ายทะเบียนรถหรือเครื่องหมายแสดงการเสียภาษีแทนที่สูญหายถูกทำลาย หรือชำรุดในสาระสำคัญ(๒) การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓แห่งพระราชบัญญัติการขนส่งทางบก พ.ศ. ๒๕๒๒(๓)การอนุญาตให้ผู้ได้รับอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา ๘๔ วรรคสองแห่งพระราชบัญญัติการขนส่งทางบก พ.ศ. ๒๕๒๒ข้อ ๗ ให้เจ้าพนักงานขนส่งชำนาญงานฝ่ายทะเบียนรถเป็นผู้กระทำการแทนในส่วนที่เกี่ยวกับการมอบอำนาจหน้าที่ของนายทะเบียนประจำจังหวัดสุรินทร์ในข้อ๖ (๑) (ข) (ค) (ง) (จ) (ฉ) (ช) (ซ)ข้อ ๘ ให้หัวหน้าฝ่ายตรวจสภาพรถเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ของนายทะเบียนประจำจังหวัดสุรินทร์ข้อ ๖ (๑) (จ) ตามข้อ ๖ (๒) (๓)ข้อ ๙ ให้หัวหน้าฝ่ายใบอนุญาตขับรถดำเนินการเกี่ยวกับใบอนุญาตปฏิบัติหน้าที่เป็นผู้ประจำรถเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ของนายทะเบียนประจำจังหวัดสุรินทร์ดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาตข้อ ๑๐ ให้เจ้าพนักงานขนส่งชำนาญงานฝ่ายใบอนุญาตขับรถเป็นผู้กระทำการแทนในส่วนที่เกี่ยวกับการมอบอำนาจหน้าที่ของนายทะเบียนประจำจังหวัดสุรินทร์ในข้อ๙ (ข) (ค)ข้อ ๑๑ ให้หัวหน้าสำนักงานขนส่งจังหวัดสาขาเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ของนายทะเบียนประจำจังหวัดสุรินทร์ในข้อ๖ (๑) (ข) (ค) (ง) (จ) (ฉ) (ช) (ซ) และข้อ ๙ (ก) (ข) (ค) (ง) (จ)ข้อ ๑๒ ให้เจ้าพนักงานขนส่งชำนาญงานสำนักงานขนส่งสาขาเป็นผู้กระทำการแทนในส่วนที่เกี่ยวกับการมอบอำนาจหน้าที่ของนายทะเบียนประจำจังหวัดสุรินทร์ในข้อ๖ (๑) (ข) (ค) (ง) (จ) (ฉ) (ช) (ซ) และข้อ ๙ (ข) (ค)ข้อ ๑๓ ในกรณีนายทะเบียนประจำจังหวัดสุรินทร์ได้รับมอบหมายอำนาจหน้าที่ในเรื่องใดไว้เป็นการเฉพาะก็ให้เป็นไปตามที่กำหนดไว้ในเรื่องนั้นประกาศณ วันที่ ๑๐ สิงหาคม พ.ศ. ๒๕๕๘อดิศักดิ์ศักดิฤทธิ์ขนส่งจังหวัดสุรินทร์นายทะเบียนประจำจังหวัดสุรินทร์ปริยานุช/ผู้จัดทำ๑๖ กันยายน๒๕๕๘ปัญจพร/ผู้ตรวจ๑๖ กันยายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๑๘ ง/หน้า ๔๕/๑๕ กันยายน ๒๕๕๘